0 Vodilna mapa

objekt

Preureditev Trga bratov Mravljakov

kot območja prijaznega prometa

investitor

Občina Šoštanj

Trg svobode 12

3325 Šoštanj

številka projekta

1-1/2018

vrsta projektne dokumentacije

PZI

za gradnjo

rekonstrukcija

projektant

Biro skiro d.o.o

Pod jelšami 10, Ljubljana

odgovorna oseba projektanta

Veronika Ščetinin, u.d.i.a., ZAPS A-1019

odgovorni vodja projekta

Mojca Balant, u.d.i.k.a., ZAPS KA-1859

V Ljubljani, avgust 2018

Izvod

1 2 3 4

SEZNAM SODELAVCEV

Krajinska arhitektura:

Mojca Balant, u.d.i.k.a. / ZAPS KA-1859; Biro skiro d.o.o., Pod jelšami 10, 1000 Ljubljana

Arhitektura:

Veronika Ščetinin, u.d.i.a. / ZAPS A-1019; Biro skiro d.o.o., Pod jelšami 10, 1000 Ljubljana

Komunalna infrastruktura:

Boris Zakotnik, g.teh. / IZS G-9060; Graping, Zakotnik Boris s.p., Frankovo naselje 175, 4220 Škofja Loka

Načrt elektro inštalacij in opreme:

Sašo Kovač, d.i.e. / IZS E-1450; Elpin d.o.o., Grenc 5, 4220 Škofja Loka

Načrt gradbenih konstrukcij:

Gašper Ziherl, u.d.i.g. / IZS G-3474; Punkt d.o.o., Šolska ulica 2, 4220 Škofja Loka

Konzultanti:

dr. Aljaž Plevnik, Urbanistični inštitut RS, Trnovski pristan 2, 1000 Ljubljana

dr. Luka Mladenovič, Urbanistični inštitut RS, Trnovski pristan 2, 1000 Ljubljana

Boštjan Račič, Boštjan Račič s.p., Zemljemerska 12, 1000 Ljubljana

# KAZALO VSEBINE VODILNE MAPE

|  |  |
| --- | --- |
|  | 0 - Vodilna mapa |
| 0.1 | Naslovna stran |
| 0.2 | Kazalo vsebine vodilne mape |
| 0.3 | Kazalo vsebine projekta |
| 0.4 | Splošni podatki o objektu in soglasjih |
| 0.5 | Podatki o izdelovalcih projekta |
| 0.8 | Lokacijski podatki |
| 0.9 | Zbirno projektno poročilo |
| 0.13 | Zbirnik komunalnih vodov |
| 0.14 | Ureditvena situacija |

# KAZALO VSEBINE PROJEKTA

|  |  |  |
| --- | --- | --- |
| 0 | Vodilna mapa | Št. 1-1/2018 |
| 2 | Načrt krajinske arhitekture | Št. 1-1/2018 KA |
| 3 | Načrt gradbenih konstrukcij | Št. 61-ŠOŠ/18 |
| 4 | Načrt električnih inštalacij in električne opreme | Št. 14/7-18 PZI |

**IZJAVA PROJEKTANTA IN VODJE PROJEKTA V PZI**

Projektant :

Biro skiro d.o.o., Pod jelšami 10, 1000 Ljubljana

odg. oseba projektanta:

Veronika Ščetinin, u.d.i.a. / ZAPS A-1019

in vodja projekta:

Mojca Balant, u.d.i.k.a. / ZAPS KA-1859

**I Z J A V L J A V A,**

* da je projektna dokumentacija skladna z zahtevami prostorskega izvedbenega akta, gradbenimi in drugimi predpisi, da omogoča kakovostno izvedbo objekta in racionalnost rešitev v času gradnje in vzdrževanja objekta,
* da so izbrane tehnične rešitve, ki niso v nasprotju z zakonom, ki ureja graditev, drugimi predpisi, tehničnimi smernicami in pravili stroke,
* da so s projektno dokumentacijo izpolnjene bistvene in druge zahteve,
* da so bili pri izdelavi projektne dokumentacije vključeni vsi ustrezni pooblaščeni arhitekti, pooblaščeni inženirji ter drugi strokovnjaki, katerih strokovne rešitve so potrebne glede na glede na namen, vrsto, velikost, zmogljivost, predvidene vplive in druge značilnosti objekta tako, da je ta izdelana celovito in medsebojno usklajena.

Vodja projekta

Mojca Balant

univ.dipl.inž.kraj.arh.

ZAPS KA-1859 *(podpis in žig)*

Odgovorna oseba projektanta

Veronika Ščetinin

univ.dipl.inž.arh.

ZAPS A-1019 *(podpis in žig)*

# SPLOŠNI PODATKI O OBJEKTU IN SOGLASJIH

|  |  |
| --- | --- |
| Zahtevnost objekta | MANJ ZAHTEVEN OBJEKT |
| Klasifikacija celotnega objekta | 21121POVRŠINE ZA PEŠCE IN KOLESARJE V CESTIŠČU |
| Navedba prostorskega akta | * Odlok o občinskem prostorskem načrtu Občine Šoštanj (Ur.l.RS, št. 7/2015)
 |
| Druge klasifikacije | Načrti so izdelani na podlagi Pravilnika o prometni signalizaciji (Ur. l. RS, št. 99/2015, 46/2017).Načrti so izdelani na podlagi tehničnih smernic TSG-N-002, iz 7. člena Pravilnika o zahtevah za nizkonapetostne električne inštalacije ( Ur.l. RS, št. 41/2009, 2/2012).Načrti so izdelani na podlagi tehnične smernice iz 5. člena Pravilnika o zaščiti stavb pred delovanjem strele (Ur. l. RS, št. 28/2009). |
| Lokacija | Trg bratov Mravljakov, 3325 Šoštanj |
| Seznam zemljišč z nameravano gradnjo  | Parcelna št.: | 1049, 1085, 1385, 1388/5, 1039/1, 1039/2, 1041/1 |
| Katastrska občina: | 959 ŠOŠTANJ |
| Ident. št. iz katastra stavb: | / |
| Navedba soglasij in soglasij za priključitev | Soglasja v varovanih območjih | Območje kulturne dediščine | **Zavod za varstvo kulturne dediščine**PZI poslan v soglasjedne 28.8.2018 |
|  | Soglasja k projektnim rešitvam | KanalizacijaVodovodElektrikaElek. komunikacije | **Občina Šoštanj**PZI poslan v soglasje dne 5.9.2018**Občina Šoštanj**PZI poslan v soglasje dne 5.9.2018**Elektro Celje**PZI poslan v soglasje dne 5.9.2018**Telekom Slovenije**PZI poslan v soglasje dne 5.9.2018 |

# PODATKI O IZDELOVALCIH PROJEKTA

|  |  |  |
| --- | --- | --- |
| »0« Vodilna mapa: | Projektant:Odgovorni vodja projekta: | Biro skiro d.o.o., Pod jelšami 10, 1000 LjubljanaTel.: 041/261426, e: biroskiro@gmail.comMojca Balant, u.d.i.k.a.**ZAPS KA-1859** |
| »2« Načrt krajinske arhitekture: | Projektant:Odgovorni projektant: | Biro skiro d.o.o., Pod jelšami 10, 1000 LjubljanaTel.: 041/261426, e: biroskiro@gmail.comMojca Balant, u.d.i.k.a.**ZAPS KA-1859** |
| »3« Načrt gradbenih konstrukcij | Projektant:Odgovorni projektant: | Punkt d.o.o., Šolska ulica 2, 4220 Škofja LokaTel.: 0599 52 952, e: info@punkt.siGašper Ziherl, u.d.i.g.**IZS G-3474** |
| »4« Načrt električnih inštalacij in električne opreme: | Projektant:Odgovorni projektant: | Elpin d.o.o., Grenc 5, 4220 Škofja LokaTel.: 04/5131609, e: info@elpin.siSašo Kovač, d.i.e.E-1450 |

# LOKACIJSKI PODATKI

Predmet projekta je rekonstrukcija Trga bratov Mravljakov v Šoštanju, z namenom ureditve območja prijaznega prometa. V ta namen se menja celotni zgornji ustroj trga, na trg se umesti nova urbana oprema ter posadi drevesa. Vzpostavi se nova prometna ureditev.

Območje obdelave zavzema celoten Trg bratov Mravljakov (parcelna št. 1049), Cesto talcev (parc. št. 1085), Levstikovo cesto (parc. št. 1388/5) in Primorsko cesto (parc. št. 1385), vse v delu, kjer se priključujejo na Trg, prehoda skozi stavbi TBM 4 (parc. št. 1039/1) in 6 (parc. št. 1041/1) ter povezavo na parkirišče pri Muzeju usnjarstva (parc. št. 1039/2), vse k.o. 959 Šoštanj.

Skupno območje obdelave obsega 2.977 m2, od tega Trg bratov Mravljakov 2.456 m2, območje obdelave na Cesti talcev 73 m2, območje obdelave na Primorski cesti 121 m2 ter na Levstikovi cesti 28 m2. Prehod skozi stavbo TBM 4 obsega 59 m2, prehod skozi stavbo TBM 6 pa 52 m2. Peš povezava do parkirišča obsega 188 m2.

Trg je orientiran JZ-SV ter v tej smeri pada proti Paki. Je lijakaste oblike, ki na jugozahodnem, širšem delu meri do 26,85 m, v ožjem, severozahodnem delu ob Paki pa najmanj 9,79 m. Trg se razteza, od Ceste talcev do mosta preko Pake, v skupni dolžini 129,10 m. V tej smeri pade v višini za skupno 2,4 m, od 358,10 nmv na jugozahodnem robu, do 355,70 nmv na severovzhodnem robu.

# ZBIRNO PROJEKTNO POROČILO

SPLOŠNO

Občina Šoštanj je leta 2017 sprejela Celostno prometno strategijo (CPS) Občine Šoštanj, na podlagi katere je nadgradila pristop k urejanju prometa v bolj celostnega in usmerjenega k izboljšanju pogojev na področju hoje, kolesarjenja, javnega potniškega prevoza, motoriziranega prometa in povezane Šaleške doline. Nabor ukrepov CPS je pripravljen tako, da njihovo izvajanje vodi k dvigu kakovosti bivanja v občini Šoštanj. Eden izmed ukrepov, ki jih je občina predvidela v CPS, je preureditev Trga bratov Mravljakov (TBM) s pripadajočimi pasažami.

TBM je historično trško jedro Šoštanja in je v celoti zavarovano kot nepremična kulturna dediščina (EŠD 4252), zavarovan je tudi Marijin kip (EŠD 2763), ki se nahaja na trgu. Trg kljub dotrajanosti nekaterih objektov in prevladi motoriziranega prometa še izkazuje zgodovinski značaj. Ima značilno lijakasto obliko, kar se s prenovo ohrani in poudarja.

Koncept končne ureditve trga sestavljajo štirje ključni elementi. Nekateri so zastavljeni dolgoročno in zahtevajo dodatne aktivnosti, ki pa presegajo okvire pričujočega projekta:

* Umiritev in zmanjšanje količine prometa z ureditvijo skupnega prometnega prostora.
* Vzpostavitev historičnega ambienta s celovito prenovo samega trga ter uvedba vzpodbud in usmeritev za prenovo objektov na trgu.
* Ureditev peš povezav z zaledjem trga (pasaž) in zagotovitev kakovostnih ter varnih parkirišč za stanovalce pri Muzeju usnjarstva.
* Vsebinska prenova trga z izboljšanjem obstoječih in uvedbo novih aktivnosti ter z vzpostavitvijo skupine za oživitev trga.

Dodatne aktivnosti, ki bodo izvedene dolgoročno, obsegajo prenovo objektov, dograditev parkirišč pri Muzeju usnjarstva in uvedbo novih aktivnosti na trgu.

KRAJINSKO ARHITEKTURNA UREDITEV

Območje celotnega trga – od mostu čez Pako na severu do začetka Ceste talcev na jugu – se tlakuje s tonalitnimi tlakovci manjših dimenzij. Padec terena proti Paki se izvede zvezno, zagotovi se tudi ustrezen naklon stran od objektov, da se prepreči vdor meteorne vode vanje. V delu trga južno od galerije se nivojske razlike izkoristi za oblikovanje izravnane ploščadi z manjšim avditorijem, ki služi kot trajen prireditveni prostor. Kip Marije se prestavi na zgodovinsko lokacijo, tako da ponovno gleda proti Paki. Obstoječ podstavek, sestavljen iz treh stopnic in večjega podesta, se odstrani in nadomesti z novim, nižjim. Preostali osrednji del trga se zaradi lažje izvedbe prireditev in drugih aktivnosti na prostem ohranja prazen. Stalno urbano opremo trga se zato umesti ob robove. Glavna poteza opreme poteka ob zahodni stranici trga in nakazuje povezavo trga s Pustim gradom. Sem je umeščena večina uličnih svetilk, pa tudi klopi, stojala za kolesa in koši. Ta poteza opreme je namenjena intenzivni uporabi obiskovalcev lokalov in trgovin. Drugi dve območji, na katerih se koncentrira postavitev urbane opreme, sta na južnem in severnem robu trga, kjer se zasadi nekaj novih dreves. Ta nudijo zaščito tamkajšnjim stanovanjskim objektom, obiskovalcem pa nudijo miren kotiček za počitek in druženje. V liniji dreves ob vzhodnih fasadah trga se umesti pitnik. Za vertikalne elemente kot so kandelabri za javno razsvetljavo, pitnik, stebri za adventne vence, se predvidi oblikovanje s historičnim značajem. Za klopi, koše, stojala za kolesa in okrasna korita se predvidi oblikovanje historičnega ali zadržanega modernega značaja. V končni ureditvi se dostop na trg regulira s potopnimi stebrički.

Stalna osvetlitev trga se zagotovi s potezo uličnih svetilk ob zahodni stranici. Ulične svetilke se postavi tudi ob povezavo proti parkiriščem. Osvetli se tudi obe pasaži, ki vodijo v zaledje trga.

KOMUNALNA UREDITEV

*Višinska regulacija*

Generalna usmeritev pri niveliranju Trga bratov Mravljakov (TBM) je, da se niveleta novega tlaka na stiku s fasadno linijo (coklom) obstoječih objektov ne spreminja, predvsem v pogledu nižanja nivelete in s tem »odpiranja« cokla ter da se ne vzpostavlja arhitektonskih ovir. Ker se TBM dolgoročno namenja pešcem, se sedanje vozišče ukine in z njim tudi obojestranski betonski muldi oziroma sedanji žloti.

Nivelacija sledi uvodni usmeritvi, razen pred objektom TBM 7, kjer se je nivelacija odmaknila od te usmeritve. Tu se tlak zniža na nivo kote ± 0.00 (= vhoda v objekt) in se na ta način ukine vse stopnice v tem območju in odpre zvezni niveletni prehod brez ovir iz smeri prehoda/podhoda s Trga svobode na TBM. Zaradi navedenega se le na tem objektu predvideva tudi poseg v cokel fasade v pogledu sanacije le-tega, saj je nenazadnje tudi že v slabem stanju. Niveleta ploščadi prireditvenega prostora je niveletno dvignjena tako, da je na strani proti TBM 7 dvignjen za 4 stopnice (h=15cm) in omogoča tudi sedenje na robu tega prostora. V smeri proti Cesti talcev se niveleta prireditvenega prostora zlije z niveleto površine TBM.

Na lokaciji stopnice pred vhodom v TBM 11, ki je tujek v sedanjem tlaku tako vizuelno kot niveletno, se niveleta novega tlaka TBM dvigne na nivo te stopnice.

Niveleta novega tlaka TBM ob objektih praviloma poteka zvezno med dvema obstoječima vhodoma v objekte. Zaradi različnih kot ± 0.00 (= vhodov v objekt) so padci tlaka v smeri Cesta talcev - reka Paka med TBM 14-2 med 0,19% in 5,31%; med TBM 15-3 pa med 0,00% in 5,80%.

V križišču Primorske ceste in Ceste talcev je pristop nivelacije enak (niveleta ob coklih fasade). V delu odcepa Ceste talcev proti J se v obravnavanem območju posega pločniki ob objektu ne izvedejo, ampak se za cca. višino sedanjega robnika dvigne niveleta vozišča. V prečni smeri se izvede minimalni prečni padec od obeh objektov v sredino vozišča Ceste talcev tako, da se usmerja odvod meteornih vod stran od objektov.

Obstoječa grbina v smeri Ceste talcev → Primorska cesta se ohrani (se obnovi), na stiku s Primorsko cesto pa se grbina izvede kot novogradnja in sicer v delnem obsegu zaradi zahtev odvodnjavanja v tem delu. S talno označbo se jo označi v celotnem obsegu.

V prečnem pogledu TBM se na celotni dolžini med Cesto talcev in mostom čez Pako vzpostavi žlota, kjer se uredi odvodnjavanje TBM. Prečni padci na VZ delu TBM znašajo med 0,74% in 5,33%, na Z delu TBM pa med 0,47% in 2,77%. Med posameznimi cestnimi požiralniki je vzdolžni padec žlote med 2,49% in 3,51%, pred objektom TBM 5 na dolžini 35,82m pa 0,00% in nato vzpon proti mostu v naklonu 0,55%.

Obod otokov za zasaditev dreves je v niveleti tlaka.

Niveletni podatki so podani v situaciji reguliranih višin Načrt KA, risba 10.

*Kanalizacija-odvodnjavanje*

Predmet načrta je izvedba novega sistema odvodnjavanja glede na spremenjeno niveleto TBM v osrednjem delu le-tega. Zaradi posega tudi v javno kanalizacijo (meteorno in odpadno kanalizacijo -novogradnja obeh in ukinitev obstoječih javnih kanalov po načrtu KP Velenje d.o.o.), se izvedejo tudi vsi novi priključki meteornih vertikal iz novih peskolovov pri vseh objektih ob TBM, ki gravitirajo na trg. Prevezava obstoječih odpadnih kanalov - hišnih priključkov - je predmet načrta omenjene obnove javne kanalizacije po načrtu KP Velenje d.o.o..

Na lokaciji vseh sedanjih peskolovov se izvedejo novi peskolovi ø60cm, polmontažni iz betonskih cevi, razen peskolova PE-n11, ki je velikosti ø50cm. V žloti se izvedejo novi cestni požiralniki ø60cm. Peskolovi so pokriti s smradotesnimi dvojnimi pokrovi iz vroče cinkane pločevine z vgrajenim tlakom TBM. Cestni požiralniki so pokriti s kamnitimi rešetkami iz tonalita. Pred objektom TBM 5 se med cestnima požiralnikoma CP-n7 in CP-n8 vgradi linijski požiralnik z rego (LP2) nazivne velikosti 150. Linijski požiralnik z rego (LP1) se vgradi tudi ob J robu prireditvenega prostora. Linijski požiralnik s klasično LTŽ rešetko (LP) pa se vgradi na Cesti talcev-J krak na križišču s Primorsko cesto.

Praviloma se peskolovi in cestni požiralniki priključijo na javni meteorni kanal po načinu priključka cev/cev, razen na Cesti talcev-J krak na križišču s Primorsko cesto, kjer se priključki izvedejo v revizijski jašek RJ6 javnega meteornega kanala ter priključka CP-n9 v revizijski jašek RJ1.

Kanalizacija strešnih meteornih vod se bo izvedla iz PVC cevi togostnega razreda SN8 v skladu s standardom SIST EN 1401-1 v peščeni posteljici in obsipu, pri nadkritju nad cevjo manjšim od 0,80m pa se bo cevi polno obbetoniralo. Revizijski jaški so predvideni betonski polmontažni. Pokrovi na vseh revizijskih jaških izven objekta so smradotesni dvojni iz vroče cinkane pločevine (kot npr. pokrov Hagodeck) z vgrajenim tlakom TBM v skladu z SIST EN 124, nosilnosti B125.

ELEKTRO INŠTALACIJE

*Splošno*

Predmet načrta elektroinštalacij in električne opreme (PZI) je izgradnja razsvetljave na Trgu bratov Mravljakov (TBM). V sklopu tega posega se bo dodatno osvetlil še prireditveni prostor, prehoda v objektih s hišnima številkama TBM 4 in 6 ter pot do parkirišča. Poleg razsvetljave trga se bodo izvedle še inštalacije za omejitev prometa – potopni stebrički na dveh lokacijah, električni razdelilnik in stebrički s servisnimi vtičnicami.

Glede na to, da bo trg na novo tlakovan, smo ~1m od objektov predvideli ozemljitveni trak RF 30x3,5mm2 in izpuste ob objektih, ki se bodo lahko kasneje uporabili za strelovodno ozemljitev.

Odjemno mesto je obstoječe, enako velja za prižigališče. Povečava priključne moči ni predvidena.

Vsa elektroinstalacijska dela morajo biti izvedena v celoti skladno z obstoječimi in veljavnimi tehniškimi predpisi in standardi, ki so navedeni v tehničnem poročilu.

Pred začetkom del je obvezna zakoličba obstoječih vodov. Predvideli smo, da se obstoječa kabelska kanalizacija cestne (javne) razsvetljave in kabelska kanalizacija za drogove z reflektorji ukineta. Upravljalec javne razsvetljave mora pred posegom preveriti, če so v obstoječi kanalizaciji vodi, ki napajajo razsvetljavo v drugih delih mesta.

Izvajalec je dolžan pisno obvestiti projektanta, investitorja in nadzorni organ, če ugotovi, da so potrebne večje spremembe pri izvajanju elektroenergetskih instalacij.

Sistem zaščite je TN-S. Pred izvedbo preveriti podatke v soglasju za priključitev!

*Razsvetljava trga*

Trg bratov Mravljakov se bo preuredil v območje prijaznega prometa.

Pri izdelavi načrta smo uporabili simetrične svetilke (lanterne) z LED sijalkami 20W G12 (XP-H S3; 2900lm, barva svetlobe 4000K, v pohišju antivandal, IP 65, primerne za uporabo na kolesarskih in peš poteh. Svetilke se bodo vgradile na drogove na višini 3,5m od tal. Drogovi bodo potopljeni v tipske AB temelje, v katerih bodo tudi jaški. Temelji se bodo vgradili tako, da bo vrh temelja poravnan z zgornjim nivojem betona, na katerega se bodo polagale tonalitne kocke.

Izbrane svetilke, ki smo jih uporabili v izračunih, so opisane v popisu. Vgradijo se lahko enakovredne svetilke drugega proizvajalca. Pogoj je, da so tehnične lastnosti svetilk najmanj enake (IP zaščita, simetričnost osvetlitve, barvna in oblikovna podobnost). Svetilke morajo tudi ustrezati Uredbi o mejnih vrednostih svetlobnega onesnaževanja okolja.

Svetilke bodo nameščene na drogove. Dimenzije svetilke, droga in temelja so na risbi 4.5.B / 1.

Razdalje med posameznimi drogovi javne razsvetljave so razvidne iz situacije. Vsi drogovi se povežejo na ozemljitveni trak, ki je položen nad cevmi s kablom javne razsvetljave, zato morajo imeti sponke za priklop valjanca! Trak se polaga "na nož", nad cevjo, v globini 0,6m.

Svetilke razsvetljave trga se bodo napajale iz obstoječega prižigališča (parc. št. 704/1) po kablu FG16OR16 5x6mm2, ki bo varovan z varovalkami NV gL 3x25A. Skupna moč svetilk za razsvetljavo trga bo nekaj manj kot 400W.

Na fasadi objekta ob prireditvenem prostoru bosta vgrajena dva reflektorja LED 72W, 5371lm. Reflektorja se bosta vključila v razdelilniku R (podhod na TBM 7), ko bo na trgu prireditev.

Prehodi skozi objekta TBM 4 in 6 bodo osvetljeni s stropnimi svetilkami. Le-te bodo napajane po kablih 3x2,5mm2 iz najbližjih drogov razsvetljave trga. Kabli se bodo uvlekli v zaščitne cevi, v zemlji, do objekta, po objektu pa se bodo položile zaščitne cevi RBC 23mm – do svetilk na stropu prehodov.

Srednja vrednost osvetljenosti v območju svetilk na drogovih je ~15lx, v prehodih 22lx, prireditveni prostor pa bo osvetljen s ~65lx.

Krmiljenje prižiganja javne razsvetljave je obstoječe.

*Vtična gnezda za prireditve, novoletna razsvetljava*

Za napajanje stojnic, dela porabnikov na in ob odru, sta predvidena dva stebrička fi300mm, višine 850mm, v katerih bodo vgrajene vtičnice in varovalni elementi.

V stebričku na SZ strani trga bosta dve enofazni vtičnici (16A, 230V AC) v kateri se bo priključila novoletna razsvetljava. Ostale vtičnice (16A, 230V AC) bodo namenjene za priključitev stojnic.

V stebričku ob odru bosta dve trifazni vtičnici 16A in 32A ter 6 enofaznih vtičnic.

V podhodu na TBM 7 bo vgrajen podometni razdelilnik s tremi trifaznimi vtičnicami (16A, 32A in 63A) in tremi enofaznimi vtičnicami (16A, 230V AC). V tem razdelilniku bo vgrajena astro ura za vklop novoletne razsvetljave in stikalo za vklop reflektorjev.

Novoletna razsvetljava na objektu TBM 9 bo napajana neposredno iz razdelilnika R. Kabel 3x2,5mm2 bo iz jaška pred prireditvenim prostorom speljan v zemlji do objekta. Po objektu bo položen v zaščitni kovinski cevi, pritrjeni na žleb. 10cm nad reflektorjem bo nadometna vtičnica (16A, 230V AC), v katero se bo priključila novoletna okrasitev objekta.

Vse vtičnice bodo industrijske!

*Potopni stebrički (omejitev prometa)*

Ob razdelilniku R, v podhodu, bo prazno ohišje, v katerega se bo vgradila oprema za potopne stebričke. Za napajanje enega stebrička zadošča varovalka C 16A. Od podhoda do stebričkov pristopne kontrole bo izvedena kabelska kanalizacija. Napajanje in krmiljenje se bo izvedlo po načrtih dobavitelja opreme.

# ZBIRNIK KOMUNALNIH VODOV

Zbirnik komunalnih vodov M = 1:200

# UREDITVENA SITUACIJA

Ureditvena situacija M = 1:250